wickkiey/tamil-wikipedia-markdown huggingface dataset:
# வங்காளதேச விலங்கியல் சங்கம்



**வங்காளதேச விலங்கியல் சங்கம்** (*Zoological Society of Bangladesh*) என்பது விலங்கியல் நிபுணர், விலங்கியல் கல்வியாளர்கள் மற்றும் விலங்கியலில் தம்மை அர்ப்பணித்துக்கொண்டவர்களின் அறிவியல் சமூகமாகும். இது விலங்கியல் துறையில் ஆராய்ச்சிக்காக அர்ப்பணிப்புடன் செயல்படுகிறது. வங்களாதேச விலங்கியல் சங்கம் (ZSB) 1972ல் நிறுவப்பட்ட இச்சங்கம் வங்காளதேசத்தின் மிகப் பழமையான அறிவியல் சங்கம் ஆகும். தற்போது இந்த சங்கத்தில் 1,600க்கும் மேற்பட்ட உறுப்பினர்கள் உள்ளனர்.  

## செயல்பாடுகளும் வெளியீடுகளும்

இந்த சங்கத்தின் முதன்மையான நோக்கமாக விலங்கியலின் அனைத்து பிரிவினையும் மேம்படுத்துவதும் கருத்தரங்கம், ஆய்வரங்கம், வருடாந்திர கூட்டம் உள்ளிட்ட பல்வேறு அறிவியல் சார்ந்த நடவடிக்கைகளை மேற்கொள்வதாகும். வங்காளதேச விலங்கியல் கழக ஆய்விதழ் ஒன்றினை இது வெளியிடுகிறது. இந்த அறிவியல் ஆய்விதழ் ஆண்டுதோறும் ஜூன் மற்றும் டிசம்பர் மாதங்களில் ஆங்கிலத்தில் வெளியிடப்படுகிறது. வங்காளதேசத்தின் விலங்கியல் சங்கம் வங்காளதேச விலங்கியல் ஒலிம்பியாட் எனும் அறிவியல் நிகழ்ச்சி ஒன்றைத் தொடங்கியுள்ளது.  

## *சங்கசீல்*
வங்காளதேச விலங்கியல் சங்கம், வங்காள செய்திமடலான *சங்காசீல்* தவறாமல் தொடர்ச்சியாக வெளியயிடுகிறது.  

## கடந்த காலத் தலைவர்கள் மற்றும் பொதுச் செயலாளர்கள்
| 1972-1973 | ஏ.கே.எம் அமினுல் ஹக் | காசி ஜாகர் உசேன் |  |
| --- | --- | --- | --- |
| 1974-1975 | எம். யூசுப் அலி | காசி ஜாகர் உசேன் |  |
| 1976-1977 | எம். யூசுப் அலி | காசி ஜாகர் உசேன் |  |
| 1978-1979 | காசி ஜாகர் உசேன் | டி.எஸ் இஸ்லாம் |  |
| 1980-1981 | காசி ஜாகர் உசேன் | ஷாஹாதத் அலி |  |
| 1982-1983 | முஸ்தாபிசுர் ரஹ்மான் | ஷாஹாதத் அலி |  |
| 1984-1985 | முஸ்தாபிசுர் ரஹ்மான் | ஷாஹாதத் அலி |  |
| 1986-1987 | காசி ஜாகர் உசேன் | ஆர்.டபிள்யூ.ஆர் பத்ரா |  |
| 1988-1989 | எஸ்.எம்.ஹுமாயூன் கபீர் | ஏ. கே. எம்.நருஸ்மான் |  |
| 1990-1991 | (திருமதி. ) அன்வாரா பேகம் | மோக்ஸட் அலி ஹவுலேடர் |  |
| 1992-1993 | ஷாஹாதத் அலி | கலேக்சஸ்மான் |  |
| 1994-1995 | மஹ்மூத் உல் அமீன் | ரெச ur ர் ரஹ்மான் |  |
| 1996-1997 | எம். அப்தாப் ஹொசைன் | முஸ். இஸ்மாயில் ஹொசைன் |  |
| 1998-1999 | ஷாஹாதத் அலி | மஞ்சூர் ஏ.சவுத்ரி |  |
| 2000-2001 | மஹ்மூத் உல் அமீன் | அப்துர் ரப் மொல்லா |  |
| 2002-2003 | மஹ்மூத் உல் அமீன் | ஹுமாயன் ரெசா கான் |  |
| 2004-2005 | மு. அபுல் பஷர் | எம்.ஏ. ஹவுலேடர் |  |
| 2006-2007 | மு. அபுல் பஷர் | மு. நஸ்ருல் ஹக் |  |
| 2008-2009 | மு. சோஹ்ராப் அலி | அப்துர் ரஹ்மான் |  |
| 2010-2011 | மு. அபுல் பஷர் | எஸ்.எம்.முஞ்சுருல் ஹன்னன் கான் |  |
| 2012-2013 | மஞ்சூர் ஏ.சவுத்ரி | எம். நியாமுல் நாசர் |  |
| 2014–2016 | கான் ஹபீபுர் ரஹ்மான் | எம். நியாமுல் நாசர் |  |
| 2016 - தற்போது வரை | குல்ஷன் அரா லதிபா | தபன் கே டே | } |
# கலு சிங் மகரா

**கலு சிங் மகரா** *(Kalu Singh Mahara)* 1857 ஆம் ஆண்டு நடைபெற்ற முதல் இந்திய சுதந்திரப்போரின் போது போரில் குமாவுனிய தலைவராவராக பங்கேற்றார். குமாவுன் பகுதியிலிருந்து பங்கேற்ற முதல் சுதந்திர போராட்ட வீரராகவும் அறியப்படுகிறார். பின்னர் ஐக்கிய மாகாணத்திலும் இவர் தலைவராக இருந்தார்.  
உண்மையில் மேக்ரா என்ற இவருடைய பெயர் மகரா என்று எழுத்துப்பிழையாகிப் போனதாக கூறப்படுகிறது.  

தற்போது கர்ணயகரயத் என்ற பெயரில் அழைக்கப்படும் குமாவுன் கோட்டத்தில் அப்போதைய பெயரான விசங்பட்டி என்ற ஊருக்கு இவர் தலைவராக இருந்தார். இந்தியாவின் உத்தராகண்டம் மாநிலத்திலுள்ள சம்பாவத் மாவட்டத்தின் லொகாகாட் நகரப் பஞ்சாயத்தில் கர்ணயகரயத் கிராமம் உள்ளது.  

அவத் பகுதியின் அரசரிடமிருந்து மகராவுக்கு ஒரு ரகசிய கடிதம் வந்தது. குமாவுன் மக்களையும் பிற மலையக மக்களையும் ஆங்கிலேயருக்கு எதிரான கிளர்ச்சியில் சேர அவர் அழைத்தார். ஆங்கிலேயர்களிடமிருந்து அதிகாரத்தை மீட்டெடுத்த பிறகு, மலைப்பகுதி குமாவுனி மக்களுக்கு திருப்பித் தரப்படும் என்றும், நிலப்பகுதி மட்டும் அவத் அரசால் கையகப்படுத்தப்படும் என்றும் அவத் அரசாங்கம் முன்மொழிந்தது. கலு மகரா உள்ளூர் மக்களை ஆங்கிலேயருக்கு எதிராகப் போராட ஏற்பாடு செய்தார்.  

இப்போது சம்பாவத் மாவட்டத்தில் உள்ள காளி குமாவுன், சூய், கும்தேசு மற்றும் அதை ஒட்டிய பகுதிகள் முழுவதும் ஏற்பட்ட மோதல்கள் ஆங்கிலேயர்களை விரக்தியடையச் செய்தன. இவரது போராளிகள் முக்கியமாக துப்பாக்கி வீரர்கள் பல சந்தர்ப்பங்களில் பிரித்தானிய படையினரை சிறை பிடித்து பதுக்கி வைத்தனர்.
# கான் பகதூர் கான் ரோகில்லா



**கான் பகதூர் கான் ரோகில்லா** *(Khan Bahadur Khan Rohilla)* முகலாயப் பேரரசில் மூன்று பேர்ரசர்களிடம் பணிபுரிந்த அபீசு ரகமத் கானின் பெயரானாவார். இவர் வாழ்ந்த காலம் 1823 முதல் 1860 ஆம் ஆண்டு வரையிலான காலமாகும். 1857 ஆம் ஆண்டு ஆங்கிலேயர்களுக்கு எதிராக நடைபெற்ற இந்திய சுதந்திரப் போரில் பரேலியில் தனது சொந்த அரசாங்கத்தை இவர் உருவாக்கினார். 1857 ஆம் ஆண்டு இந்திய விடுதலைப்போர் தோல்வியடைந்தபோது, பரேலியும் ஆங்கிலேயரிடம் வீழ்ந்தது.கான் பகதூர் கான் ரோகில்லா நேபாளத்திற்கு தப்பிச் சென்றார். அங்கு நேபாளிகள் இவரைக் கைப்பற்றி  
ஆங்கிலேயரிடம் ஒப்படைத்தனர். கான் பகதூர் கான் ரோகில்லாவுக்கு மரண தண்டனை விதிக்கப்பட்டு 1860 ஆம் ஆண்டு பிப்ரவரி 24 அன்று கோட்வாலியில் தூக்கிலிடப்பட்டார்.
# சேக் பிகாரி



**சேக் பிகாரி** *(Sheikh Bhikhari )* 1857 ஆம் ஆண்டு நடைபெற்ற இந்திய விடுதலைப் போரில் பங்கேற்ற சுதந்திரப் போராட்ட வீர்ராவார். இவர் வாழ்ந்த காலம் 1831 முதல் 1858 ஆம் ஆண்டு வரையிலான காலமாகும். அரசரும் சுதந்திரப்போராட்ட வீர்ருமான திகாயிட் உம்ராவ் சிங்கிடம் இவர் திவானாகப் பணியாற்றினார். சேக் பிகாரி ஒரு நெசவாள அன்சாரி குடும்பத்தில் புத்முவில் பிறந்தார். ஆனால் தனது வாழ்நாள் முழுவதையும் ஓர்மஞ்சியின் குடியா-லோத்வா கிராமத்தில் கழித்தார். இவரும் திகாயிட் உம்ராவ் சிங்கும் ராஞ்சி ராம்கார் பாதையிலுள்ள சுட்டுபாலு பகுதியில் மரங்களை வெட்டித்தள்ளி கிழக்கிந்திய கம்பெனி படை ராஞ்சியை ஆக்கிரமிப்பதைத் தடுத்தனர். கிழக்கிந்தியப் நிறுவனப் படையுடன் இவர்களிருவரும் சண்டையிட்டனர். பின்னர் ஆங்கிலேயர்கள் இவரை திக்காயிட் உம்ராவ் சிங்குடன் சேர்த்து 1858 ஆம் ஆண்டு ராம்கரில் சுட்டுபாலுவில் ஆலமரத்தில் தூக்கிலிட்டனர்.
# டால்ஸ்டாய் பண்ணை

நடுவில் (இரண்டாவது வரிசையில் வலதுபுறத்தில் ஐந்தாவது இடத்தில்)]]  
**டால்ஸ்டாய் பண்ணை** (Tolstoy Farm) என்பது தென்னாப்பிரிக்க இயக்கத்தின் போது மோகன்தாஸ் காந்தியால் தொடங்கப்பட்ட முதல் ஆசிரமமாகும். 1910ஆம் ஆண்டில் உருவாக்கப்பட்ட இந்த ஆசிரமம், டிரான்சுவாலில் இந்தியர்களுக்கு எதிரான பாகுபாடுகளுக்கு எதிரான சத்தியாகிரக பிரச்சாரத்தின் தலைமையகமாகச் செயல்பட்டது. இந்த ஆசிரமம் ரஷ்ய எழுத்தாளரும் தத்துவஞானியுமான லியோ டால்ஸ்டாயின் நினைவாகப் பெயரிடப்பட்டது. டால்ஸ்டாய் 1894ஆம் ஆண்டில் வெளியிட்ட‘கடவுளின் இராச்சியம் உங்களுக்குள் உள்ளது’ எனும் புத்தகத்தில் காந்தியின் அகிம்சை கருத்துக்களின் தாக்கங்களைக் காணலாம்.  

காந்தி ஆதரவாளரான ஹெர்மன் கல்லன்பாக், காந்தி மற்றும் எழுபது முதல் எண்பது பேர் வரை உள்ளூர் இயக்கம் நடைமுறையில் இருக்கும் வரை அங்கு வாழ அனுமதித்தார். கல்லன்பாக் சமூகத்திற்கான பெயரைப் பரிந்துரைத்தார். இதன் மூலம் மூன்று புதிய கட்டிடங்கள் விரைவில் கட்டவும், அங்குப் பட்டறைகள், பள்ளி, மற்றும் தங்கும் இடத்துடன் உருவாக்கியது.
# கோச்சராப் ஆசிரமம்

இந்தியச் சுதந்திர இயக்கத்தின் தலைவரான மோகன்தாஸ் காந்தி<nowiki/>யால் இந்தியாவின் தோற்றுவிக்கப்பட்ட முதல் ஆசிரமம் **கோச்சராப்** ஆசிரமமாகும் (Kochrab Ashram). இதனைக் காந்தியின் நண்பரான பாரிஸ்டர் ஜீவன்லால் தேசாய் பரிசாக அளித்தார். 1915ஆம் ஆண்டு மே 25ல் நிறுவப்பட்ட காந்தியின் கோச்சராப் ஆசிரமம் குஜராத் மாநிலத்தின் அகமதாபாத் நகருக்கு அருகில் அமைந்துள்ளது.  

இந்த ஆசிரமம் மாணவர்களுக்கு, காந்திய சிந்தனை, சத்தியாகிரகம், தன்னிறைவு, சுதேசி, ஏழைகள், பெண்கள் மற்றும் தீண்டத்தகாதவர்களின் மேம்பாட்டிற்காக பணியாற்றுவதற்கும், சிறந்த பொதுக் கல்வி மற்றும் சுகாதாரத்தை மேம்படுத்துவதற்கான முக்கிய மையமாக உள்ளது. மனித சமத்துவம், சுய உதவி மற்றும் எளிமை ஆகியவற்றின் அடிப்படையில் ஆசிரமம் செயல்படுகிறது. ஆசிரமம் தொடங்கிய இரண்டு ஆண்டுகளுக்குப் பிறகு கோச்சராப் பிளேக் நோயால் பாதிக்கப்பட்டதால், காந்தி தனது ஆசிரமத்தை இடமாற்றம் செய்ய வேண்டியிருந்தது. எனவே அவர் சபர்மதி ஆற்றின் கரைக்கு ஆசிரமத்தினை மாற்றினார். சபர்மதி ஆசிரமம் மக்களின் குரலாகவும், நாட்டின் தலைவரின் குரலைப் பரப்புவதாகவும் அமைந்தது.
# சயீது துறைமுகம்



**சயீது துறைமுகம்** (Port Said) என்பது வடகிழக்கு எகிப்தில் அமைந்துள்ள ஒரு நகரமாகும். சுயஸ் கால்வாயின் வடக்கே மத்தியதரைக் கடலின் கரையோரத்தில், சுமார் 30 கிலோமீட்டர் (19 மைல்) பரப்பளவில் உள்ளது. தோராயமாக 603,787 (2010) மக்கள் தொகையை கொண்டுள்ளது. 1859 ஆம் ஆண்டில் சுயஸ் கால்வாய் கட்டப்பட்டபோது இந்த நகரம் நிறுவப்பட்டது.  

அனைத்து தளங்களிலும் பிரமாண்டமான முகப்புகளுடன் ஏராளமான பழைய வீடுகள் உள்ளன. இது நகரத்திற்கு ஒரு தனித்துவமான தோற்றத்தை அளிக்கிறது. இதன் இரட்டை நகரம் புவாது துறைமுகம் ஆகும். இது சுயஸ் கால்வாயின் கிழக்குக் கரையில் அமைந்துள்ளது. புவாது துறைமுகத்தில் எந்த நகர மையமும் இல்லாத அளவிற்கு இரு நகரங்களும் ஒன்றிணைகின்றன. நகரங்கள் நாள் முழுவதும் இயங்கும் இலவச படகுகள் மூலம் இணைக்கப்பட்டுள்ளன. மேலும் அவை சேர்ந்து ஒரு பத்து இலட்சத்திற்கும் அதிகமான குடியிருப்பாளர்களைக் கொண்ட ஒரு பெருநகரப் பகுதியை உருவாக்குகின்றன. அவை ஆப்ப்பிரிக்க மற்றும் சுயஸ் கால்வாயின் ஆசிய பக்கங்களிலும் பரவியுள்ளன.இஸ்தான்புல், துருக்கி ( ஆசியா / ஐரோப்பா ) மற்றும் கோலோன், பனாமா ( வடக்கு / தென் அமெரிக்கா ) போன்றவற்றுடன், உலகின் இரண்டு கண்டங்களில் பரவியிருக்கும் சில கண்டம் தாண்டிய நகரங்களில் இதுவும் ஒன்றாகும்.  

இந்நகரம் நிறுவப்பட்டதிலிருந்து ஒரு உலகளாவிய நகரமாக செயல்பட்டது. குறிப்பாக பத்தொன்பதாம், இருபதாம் நூற்றாண்டின் முதல் பாதியில் பல்வேறு தேசிய இனங்கள் மற்றும் மதங்கள் வசித்து வந்தபோது செழித்திருந்தது. அவர்களில் பெரும்பாலோர் மத்திய தரைக்கடல் நாடுகளைச் சேர்ந்தவர்கள். அவர்கள் சகிப்புத்தன்மையுடன் இணைந்து, ஒரு பிரபஞ்ச சமூகத்தை உருவாக்கினர். பிரித்தானிய எழுத்தாளர் இரட்யார்ட் கிப்ளிங் என்பவர் இந்நகரத்தைப் பற்ரி புகழ்ந்து குறிப்பிட்டுள்ளார்.  

## பெயர்
இந்நகரத்தின் பெயர் முதலில் 1855 இல் தோன்றியது. ஐக்கிய இராச்சியம், பிரான்ஸ், உருசியப் பேரரசு, ஆத்திரியா, எசுபானியா, பீட்மாண்ட் ஆகியவற்றைக் கொண்ட ஒரு சர்வதேச குழுவால் இது தேர்ந்தெடுக்கப்பட்டது. இது இரண்டு பகுதிகளைக் கொண்ட ஒரு கூட்டுப் பெயர்: துறைமுகம் (கடல் துறைமுகம்) மற்றும் சயீது (அந்த நேரத்தில் இருந்த எகிப்தின் ஆட்சியாளரின் பெயர்). சுயஸ் கால்வாயைத் தோண்டுவதற்கான சலுகையை பிரெஞ்சு தொழிலதிபரான பெர்டினாண்ட் டி லெசெப்சு என்பவருக்கு வழங்கினார்.  

## பொருளாதாரம்
இந்நகரம் 2009 மற்றும் 2010 ஆம் ஆண்டுகளில் மனித மேம்பாட்டுக் குறியீட்டின்படி எகிப்திய நகரங்களில் இரண்டாவது இடத்தைப் பிடித்தது. நகரத்தின் பொருளாதாரம் மீன்பிடித்தல்,வேதிப்பொருட்கள், பதப்படுத்தப்பட்ட உணவு, சிகரெட்டுகள் போன்ற தொழில்களை நம்பி இருக்கிறது. மேலும், இங்கு அமைந்துள்ள துறைமுகம் பருத்தி மற்றும் அரிசி போன்ற எகிப்திய பொருட்களின் ஏற்றுமதிக்கு ஒரு முக்கியமான துறைமுகமாகவும், சுயஸ் கால்வாய் வழியாக செல்லும் கப்பல்களுக்கு எரிபொருள் நிரப்பும் நிலையமாகவும் இருக்கிறது. இது சுங்க வரியில்லா துறைமுகமாகவும், குறிப்பாக கோடையில் ஒரு சுற்றுலா விடுதியாகவும் இருக்கிறது. இங்கு வலுவூட்டப்பட்ட கான்கிரீட்டினால் கட்டப்பட்ட உலகின் முதல் கலங்கரை விளக்கம் உள்ளது.  

அதன் சிறந்த புவியியல் இருப்பிடம் காரணமாக, நகரம் இறக்குமதி மற்றும் ஏற்றுமதி வணிகங்களுடன் தளவாட தொடக்க நிலைகளை ஈர்க்க வடிவமைக்கப்பட்டுள்ளது. 2019 ஆம் ஆண்டில், எகிப்திய அதிபர் அப்துல்_பத்தா அல்-சிசி தலைமையிலான புதிய சுயஸ் கால்வாய் கட்டுமானத்தை நகரம் கண்டது.
# புவாது துறைமுகம்



**புவாது துறைமுகம்** (Port Fuad) என்பது எகிப்தின் சயீது துறைமுக நகரத்தில் நிவாகத்தின் கீழுள்ள உள்ள ஒரு நகரமாகும். இந்நகரம் வடகிழக்கு எகிப்தில் சினாய் தீபகற்பத்தின் வடமேற்கு முனையில் சுயஸ் கால்வாயின் ஆசிய பக்கத்தில் சயீது துறைமுக நகரத்தின் குறுக்கே அமைந்துள்ளது. இந்நகரம் சயீது துறைமுக நகரத்தின் புறநகராகக் கருதப்படுகிறது. மேலும் பத்து இலட்சத்திற்கும் அதிகமான குடியிருப்பாளர்களைக் கொண்ட ஒரு பெருநகரப் பகுதியை உருவாக்குகின்றன. இஸ்தான்புல், துருக்கி ( ஆசியா / ஐரோப்பா ) மற்றும் கோலோன், பனாமா ( வடக்கு / தென் அமெரிக்கா ) போன்றவற்றுடன், உலகின் இரண்டு கண்டங்களில் பரவியிருக்கும் சில கண்டம் தாண்டிய நகரங்களில் இதுவும் ஒன்றாகும்.  

இந்நகரம் 81,591 மக்கள் தொகையைக் கொண்டுள்ளது (2015 நிலவரப்படி).  

## வரலாறு
சயீத் துறைமுக நகரத்தில் அதிக அளவில் இருக்கும் மக்கள்தொகையை கட்டுபடுத்துவதற்காக இந்த நகரம் 1926 ஆம் ஆண்டில் நிறுவப்பட்டது. மேலும், அபோதைய ஆட்சியாளாராக இருந்த முதலாம் புவாதுவின் பெயரிடப்பட்டது. நவீன சகாப்தத்தில் எகிப்தின் மன்னன் என்ற பட்டத்தை முதலில் வைத்திருந்தவர் (முன்னர் எகிப்தின் சுல்தான் என்ற பட்டத்தை வைத்திருந்தார்)..  

1967 போருக்குப் பிறகு எகிப்தியர்கள் தங்கள் வசம் வைத்திருந்த சினாயின் ஒரே ஒரு பகுதி இந்த நகரம் மட்டுமே. இசுரேலுக்கும் எகிப்துக்கும் இடையே 1967 முதல் 1970 வரை இடம்பெற்ற ஒரு வரையறுக்கப்பட்ட ஓர் போரான தேய்வழிவுப் போரின் போது இசுரேலிய இராணுவம் இந்நகரத்தைக் கைப்பற்ற முயற்சித்தது. ஆனால் அம்முயற்சி தோல்வியடைந்தது. அக்டோபர் போருக்குப் பிறகு, 1978 ஆம் ஆண்டில் முகாம் டேவிட் உடன்படிக்கை இசுரேல் சினாயை எகிப்துக்கு சமாதானமாக திருப்பித் தர ஒப்புக்கொண்டது. பின்னர் இரு நாடுகளும் சமாதான ஒப்பந்தத்தில் கையெழுத்திட்டன. இன்று இந்நகரம் எகிப்துக்கான ஒரு முக்கிய வான் பாதுகாப்பு நிலையாக இருக்கிறது. இது முக்கியமான இடமாக இருந்தபோதிலும், 2006 ஆம் ஆண்டு நிலவரப்படி, நகரம் இன்னும் ஒரு குடியிருப்பு மண்டலமாகவே கருதப்பட்டது. மிகக் குறைந்த வசதிகளையும், பெரிய நகர அல்லது நகர மையங்களோ எதுவும் இங்கு இல்லை.  

## நிலவியல்
இந்த நகரம் புவாது துறைமுகத் தீவில் அமைந்துள்ளது. ஒரு முக்கோண தீவான இது, வடக்கே மத்திய தரைக்கடலையும், மேற்கில் சுயஸ் கால்வாயையும் கொண்டுள்ளது. சுயஸ் கால்வாய் முதல் மத்தியதரைக் கடல் வரை கிழக்கு நோக்கி ஒப்பீட்டளவில் புதிய கிழக்கு கால்வாய். பிரதான கால்வாயின் கிழக்குப் பகுதியில் அமைந்துள்ள இந்த தீவு ஆசியாவின் ஒரு பகுதியாகக் கருதப்படுகிறது.  

சுயஸ் கால்வாய் ஆணையம் நகரத்தின் முக்கிய வேலைவாய்ப்பை உருவாக்குகிறது. மேலும் அதன் ஊழியர்கள் பெரும்பாலான மக்களைக் கொண்டுள்ளனர். இங்கு ஒரு பொது மருத்துவமனையும் உள்ளது.  

## போக்குவரத்து
2016 வரை இந்த நகரத்தை படகினால் மட்டுமே அணுக முடியும். 2016 ஆம் ஆண்டில் நகரத்தை அடைய மிதக்கும் பாலம் திறக்கப்பட்டது.  

### சயீது துறைமுகத்தின் கிழக்குப் பகுதி
கால்வாயின் சினாய் பக்கத்தில், சயீது துறைமுகத்தின் கிழக்குப் பகுதி என்பது சமீபத்தில் தொடங்கப்பட்ட வளர்ச்சிப் பணியாகும். இது சுயஸ் கால்வாய் கொள்கலன் முனையத்தைக் கொண்டுள்ளது. இது 2004 இல் திறக்கப்பட்டது. சயீது துறைமுகத்தின் கிழக்குப் பகுதி ஒரு பக்க கால்வாய் 2016 இல் திறக்கப்பட்டது.  

நவம்பர் 2015 இல், எகிப்தின் குடியரசுத் தலைவர் அல்-சிசி கிழக்கு துறைமுகத்தில் ஒரு புதிய துறைமுக மேம்பாட்டு திட்டத்தை பொதுமக்களுக்காகத் தொடங்கினார்.  

மே 2018 இல், உருசிய தொழில்துறை மண்டலத்தின் வளர்ச்சிக்கு உருசியாவிற்கும் எகிப்துக்கும் இடையே ஒரு ஒப்பந்தம் கையெழுத்தானது.
# ஜாங்கிபூர்


| leader_name = மால்டா பிரிவு  
| established_title = ஜாங்கிபூர் மாநகரசபை  
| established_date = 1869  
| founder =  
| named_for =  
| government_type = Municipality  
| governing_body = Jangipur Municipality  
| unit_pref = Metric  
| area_footnotes =  
| area_rank =  
| area_total_km2 = 8.20  
| elevation_footnotes =  
| elevation_m = 11  
| population_total = 88,165  
| population_as_of = 2011  
| population_rank =  
| population_density_km2 = auto  
| population_demonym =  
| population_footnotes = 2011 ஆம் ஆண்டின் சனத்தொகை கணக்கெடுப்பின்படி ஜாங்கிபூரில் 122,875 பேர் வாழ்கின்றனர். ஜாங்கிபூர் மாநகரசபை 1869-ஆம் ஆண்டு பிரித்தானிய ஆட்சியின் போது நிறுவப்பட்டது. வங்காளம் மற்றும் ஆங்கிலம் ஆகியன இந்நகரத்தின் அதிகாரப்பூர்வ மொழிகள் ஆகும்.  

## நிலவியல்

ஜாங்கீபூர் நகரம் 24.47° வடக்கு 88.07° கிழக்கு என்ற புவியியல் இருப்பிடத்தில், கடல் மட்டத்தில் இருந்து சராசரியாக 11 மீட்டர் (36 அடி) உயரத்தில் அமைந்துள்ளது.  

ஜாங்கீபூரில் சுமார் 213 மீட்டர் நீளமுள்ள பாகீரதி நதியின் தடுப்பணை அமைந்துள்ளது.  

## சனத்தொகை

2011 ஆம் ஆண்டில் நடைப்பெற்ற சனத்தொகை கணக்கெடுப்பில், ஜாங்கீபூர் நகர ஒருங்கிணைப்பு 122,875 மக்கட்தொகையை கொண்டிருந்தது. மொத்த சனத்தொகையில் ஆண்களின் எண்ணிக்கை 62,734 ஆகவும், பெண்களின் எண்ணிக்கை 60,141 ஆகவும் காணப்பட்டது. இந்நகரில் 0–6 வயதிற்குட்பட்ட சிறுவர்களின் எண்ணிக்கை 16,299 ஆகும். மக்களின் எழுத்தறிவு விகிதம் 75.71 சதவீதமாக இருந்தது.  

2001 ஆம் ஆண்டின் இந்திய மக்கட் தொகை கணக்கெடுப்பின்படி, ஜாங்கீபூரில் 74,464 மக்கள் வாழ்கிறார்கள். மொத்த சனத்தொகையில் ஆண்கள் 51% வீதமும், பெண்கள் 49% வீதமும் வாழ்கிறார்கள். ஜாங்கீபூரின் சராசரி கல்வியறிவு விகிதம் 62% வீதம் ஆகும். இது தேசிய சராசரியான 59.5% ஐ விட அதிகமாகும். ஆண்களில் எழுத்தறிவு 68% வீதமாகவும், பெண்களின் எழுத்தறிவு 56% வீதமாகவும் காணப்பட்டது. ஜாங்கிபூரில் 15% வீதமானோர் 6 வயதுக்குட்பட்ட சிறுவர்கள் ஆவார்கள்.  

## போக்குவரத்து

இந்த நகரம் முர்சிதாபாத் மாவட்ட தலைநகரமான பகாராம்பூரில் இருந்து 47 கிலோ மீற்றர் தூரத்திலும், கல்கத்தாவில் இருந்து, மேற்கு வங்காளத் தலைநகரான கல்கத்தாவில் இருந்து 211 கிலோ மீற்றர் தூரத்திலும் அமைந்துள்ளது.  
ஜாங்கிபூர் நகரமானது மேற்கு வங்காளத் தலைநகரமான கொல்கத்தா நகருடனும், மாவட்ட தலைநகராகிய பஹாரம்பூருடன் என்.எச் 34 பாதை வழியாக நன்கு இணைக்கப்பட்டுள்ளது. ஜாங்கிபூர் சாலையில் ரகுநாத்கஞ்சில் (அசிம்கஞ்ச் - ஃபாரக்கா பாதையில்) இரயில் நிலையமொன்று அமைந்துள்ளது. பல விரைவுத் புகைவண்டிகள் மற்றும் பயணிகள் தொடருந்துகள் இந்நகரத்தை கடந்து செல்கின்றன. ரகுநாத்கஞ்ச் என்பது பகீரதி நதிக்கு எதிரே உள்ள ஜாங்கிபூரின் இரட்டை நகரமாகும்.  

## கல்வி

ஜாங்கிபூர் நகரில் 1950 ஆம் ஆண்டில் ஜாங்கிபூர் கல்லூரி நிறுவப்பட்டது. கல்யாணி பல்கலைக்கழகத்துடன் இணைந்த இக்கல்லூரி வங்காளம், ஆங்கிலம், சமஸ்கிருதம், வரலாறு, புவியியல், தத்துவம், அரசறிவியல், பொருளாதாரம், இயற்பியல், வேதியியல், கணிதம், தாவரவியல், விலங்கியல் மற்றும் கணக்கியல் ஆகிய பாடங்களில் மேற் படிப்புகளை வழங்குகிறது. இந்தக் கல்லூரி 2016-17 ஆண்டு முதல், வங்காளம், ஆங்கிலம், வரலாறு மற்றும் கல்வி ஆகியவற்றில் முதுகலை படிப்புகளை தொலைதூரக் கல்வி முறையில் வழங்குகிறது. முர்ஷிதாபாத்தில் ஒரு மேலாண்மை மேம்பாட்டு கல்வி நிறுவனம் அமைக்கப்பட்டுள்ளது. 2014 ஆண்டில் இக்கல்வி நிறுவனத்தை அப்போதைய இந்திய ஜனாதிபதி ஸ்ரீ பிரணாப் முகர்ஜி திறந்து வைத்தார். இந்த நிறுவனம் இந்தியாவின் முதன்மை கல்வி நிறுவனங்களில் ஒன்றாக திகழ்கிறது.
# ஆங்காங்கில் சுற்றுலா


இரவு நேரத்தில் விக்டோரியா துறைமுகம்]]  

**ஆங்காங்கில் சுற்றுலா (Tourism in Hong Kong)** என்பது வளர்ந்து வரும் துறையாகும். இது ஆங்காங் பொருளாதாரத்தின் குறிப்பிடத்தக்க பகுதியாக மாறி வருகிறது. தொடர்ந்து வளர்ச்சியடைய 1999 ஆம் ஆண்டு சுற்றுலா ஆணையம் உருவாக்கப்பட்டது.  

## பின்னணி
2010 ஆம் ஆண்டில் ஆங்காங்கிற்கு ஒட்டுமொத்த சுற்றுலா பயணிகளின் வருகை 36 மில்லியனுக்கும் அதிகமானோர் வந்துள்ளனர், இது முந்தைய ஆண்டை விட 21.8% அதிகரிப்பு ஆகும். இந்த எண்ணிக்கையில் ஏறக்குறைய 22.5 மில்லியன் சீனர்கள் வந்தவர்கள். சூலை 2011 ஆண்டு 3.8 மில்லியனுக்கும் அதிகமான பார்வையாளர்கள் ஆங்காங்கிற்கு வந்துள்ளனர் இது ஆங்காங் மக்கள்தொகையில் பாதிக்கும் மேற்பட்டவர்கள் ஆகும்.  

சுற்றுலா, பன்னாட்டு வணிகம் மற்றும் நிதிச் சேவைகள் ஆகிய மூன்றும் ஆங்காங்கின் முக்கிய பொருளாதர ஆதாரங்கள் ஆகும். ஆனால் 2019 ஆம் ஆண்டு போராட்டங்களால் 2019க்கான பொருளாதாரம் 2018 ஆம் ஆண்டுடன் ஒப்பிடும் போது 40% சரிந்துள்ளது என்று நிதி அமைச்சர் தெரிவித்துள்ளார்.  

## சுற்றுலா ஆணையம்

## அதிகமாக வருகை தந்த 15 நாடுகளின் பட்டியல்
ஆங்காங்கிற்கு கடந்த மூன்று ஆண்டுகளில் சுற்றுலா பயணிகள் வருகை தந்த நாடுகள்:  
| 7/2019 | 2018 | 2017 | 2016 | 2015 | 2014 |  |  |
| --- | --- | --- | --- | --- | --- | --- | --- |
| சீனா | 31,734,205 | 51,038,230 | 44,445,259 | 42,778,145 | 45,842,360 | 47,247,675 |  |
| 1,076,548 | 1,925,234 | 2,010,755 | 2,011,428 | 2,015,797 | 2,031,883 |  |  |
| 815,310 | 1,421,411 | 1,487,670 | 1,392,367 | 1,243,293 | 1,251,047 |  |  |
| 764,413 | 1,287,773 | 1,230,010 | 1,092,329 | 1,049,272 | 1,078,766 |  |  |
| 752,659 | 1,304,232 | 1,215,629 | 1,211,539 | 1,181,024 | 1,130,566 |  |  |
| 576,341 | 894,821 | 894,489 | 791,171 | 704,082 | 634,744 |  |  |
| 363,866 | 571,606 | 560,207 | 594,615 | 529,410 | 485,121 |  |  |
| 336,767 | 580,167 | 567,881 | 575,812 | 574,270 | 603,841 |  |  |
| 332,306 | 572,739 | 555,353 | 551,930 | 529,505 | 520,855 |  |  |
| 333,922 | 610,508 | 627,612 | 674,006 | 675,411 | 737,911 |  |  |
| 268,843 | 510,601 | 516,701 | 535,542 | 544,688 | 589,886 |  |  |
| 267,712 | 427,007 | 482,022 | 464,406 | 413,568 | 492,004 |  |  |
| 209,501 | 377,992 | 370,335 | 369,363 | 358,448 | 354,408 |  |  |
| 234,368 | 386,681 | 392,853 | 480,906 | 531,770 | 516,084 |  |  |
| 136,210 | 226,819 | 225,183 | 226,594 | 213,802 | 218,530 |  |  |
| 108,507 | 201,850 | 204,130 | 213,641 | 209,825 | 217,065 |  |  |
| 85,222 | 161,916 | 148,098 | 142,664 | 151,469 | 202,141 |  |  |
| 51,955 | 93,863 | // | // | // | // |  |  |
| 34,948 | 56,807 | // | // | // | // |  |  |
| மொத்தம் | 40,068,825 | 65,147,555 | 58,472,157 | 56,654,903 | 59,307,596 | 60,838,836 | } |

## சுற்றுலாதலங்கள் மற்றும் வசதிகள்
# சச்சி (எழுத்தாளர்)


**கே. ஆர். சச்சிதானந்தன்** (K. R. Sachidanandan 1972 -18 ஜூன் ,2020) தொழில்முறை ரீதியாக இவர் சச்சி என அழைக்கப்படுகிறார். இவர் ஓர் இந்தியத் திரைப்பட திரைக்கதையாளர், இயக்குநர், தயாரிப்பாளர். இவர் பெரும்பான்மையாக மலையாளத் திரைப்படங்களில் பனியாற்றுகிறார். துவகத்தில் இவர் சச்சி-சேது எனும் இரட்டை எழுத்தாளர்களாக அறியப்பட்ட இவர் *சாக்லேட்* (2007), *ராபின்ஹுட்* (2009), *மேக்கப்மேன்* (2011) மற்றும் *சீனியர்ஸ்* (2012) ஆகிய திரைப்படங்களில் இருவரும் இணைந்து பணியாற்றினர். 2012 ஆம் ஆண்டு *ரன் பேபி ரன்* திரைப்படத்தின் மூலம் திரைக்கதை எழுத்தாளராகவும், *அனார்கலி* (2015) படத்தின் மூலம் இயக்குநராகவும் அறிமுகமானார். இவர் *தக்காளி பிலிம்ஸ்* எனும் தனது சொந்த நிறுவனத்தின் மூலம் *செட்டாயீஸ்* (2012) எனும் திரைப்படத்தை இணைந்து தயாரித்தார். அதைத் தொடர்ந்து *ராமலீலா* (2017), *ஷெர்லாக் டாம்ஸ்* (2017), மற்றும் *டிரைவிங் லைசென்ஸ்* (2019) ஆகிய திரைப்படங்களைத் தயாரித்தார்.இவரது கடைசி படம் அய்யப்பனும் கோஷியும் (2020) ஆகும். இவர் ஜூன் 18, 2020 அன்று திருச்சூரில் உள்ள ஜூபிலி மிஷன் மருத்துவமனையில் இறந்தார். அப்போது அவருக்கு வயது 48 ஆகும்.  

## ஆரம்பகால வாழ்க்கை
இந்தியாவின் கேரளாவின் திருச்சூர் மாவட்டத்தில் உள்ள கொடுங்கல்லூரில் சச்சி பிறந்து வளர்ந்தார். மாலியங்கராவின் எஸ்.என்.எம் கல்லூரியில் வணிகத்தில் இளங்கலை பட்டமும், எர்ணாகுளத்தில் உள்ள அரசு சட்டக் கல்லூரியில் எல்.எல்.பி. பயின்றார் . கேரள உயர்நீதிமன்றத்தில் குற்றவியல் சட்டம் மற்றும் அரசியலமைப்புச் சட்டத்தில் வழக்கறிஞராக எட்டு ஆண்டுகள் பயிற்சி பெற்றார். கல்லூரியில் படித்த காலத்தில், சச்சி பல நாடகங்களையும் இயக்கியுள்ளார்.  

## இறப்பு
திருச்சூர் ஜூபிலி மிஷன் மருத்துவமனையில் இதய நிறுத்தம் ஏற்பட்டதைத் தொடர்ந்து சச்சி 2020 ஜூன் 18 அன்று இறந்தார். அவர் இறப்பதற்கு சில நாட்களுக்கு முன்னர் திரிசூரின் வடக்கஞ்சேரி, மேக்ஸ் கேர் மருத்துவமனையில் செய்யப்பட்ட இடுப்பு மாற்று அறுவை சிகிச்சையைத் தொடர்ந்து ஏற்பட்ட சிக்கல்களால் இதய நிறுத்தம் ஏற்பட்டது.
# புதுக்கோடு



**புதுக்கோடு** (**புடுகோடு** மற்றும் **புத்துக்கோடு** என்றும் உச்சரிக்கப்படுகிறது) ஒரு கிராமம் மற்றும் கிராம பஞ்சாயத்து பாலக்காடு மாவட்டம் கேரள மாநிலம், இந்தியா. இது பரதபுழாவின் துணை நதியான மங்களம் நதியின் மேற்குக் கரையில், அலதூரிலிருந்து 12 கி.மீ. வடக்கஞ்சேரி இலிருந்து 4 கி.மீ. தொலைவில் அமைந்துள்ளது.  

## புள்ளிவிவரங்கள்

2001 இந்தியா மக்கள் தொகை கணக்கெடுப்ப, புதுக்கோடு மக்கள் தொகை 20,673, 10,047 ஆண்கள் மற்றும் 10,626 பெண்கள்.  

## கலாச்சாரம்

ஸ்ரீ அன்னபூர்னேஸ்வரி கோயில் பகவதி நான்கு தெருக்களின் சந்திப்பில் அமைந்துள்ள ஒரு வழிபாட்டுத் தலமாகும்: புதுக்கோடு அக்ரஹாரத்தின் தெற்கு, கிழக்கு, வடக்கு மற்றும் மேற்கு. ஒவ்வொரு தெருவும் ஒரு கிராமம் என்று குறிப்பிடப்படுகிறது. பரசுராமர் நிறுவிய 108 துர்கா கோயில்களில் இந்த கோயில் ஒன்று என்று நம்பப்படுகிறது.  

வடக்கு கிராமத்தின் முடிவில், ஒரு சிவன் கோயில் மற்றும் நீர் தொட்டி உள்ளது. இதற்கு முன்னர் கோயில் மிகவும் பணக்காரராக இருந்தது, கோவிலில் பயன்படுத்தப்படும் அனைத்து பாத்திரங்களும் கட்டுரைகளும் தங்கத்தால் செய்யப்பட்டவை என்று புராணக்கதை. இந்த கோவிலில் ஒவ்வொரு மாலையும் * ஷியாமலா தண்டகம் * என்று கோஷமிடுவதற்கான ஒரு பாரம்பரியம் உள்ளது.  

சிவன் கோயிலுக்கு அடுத்து, சிவமஹால் என்று அழைக்கப்படும் மண்டபம் கட்டப்பட்டுள்ளது. சிவமஹாலில் ஒரு தொடக்கப்பள்ளி, ஒரு உயர்நிலைப் பள்ளி, பாரதிய வித்யா பவன் கிளை மையம் மற்றும் ஒரு ஆயுர்வேத மருத்துவமனை ஆகியவை அடங்கும். வரலாற்று ரீதியாக பெரிய பிராமண மக்கள் தொகை இருந்தபோதிலும், புத்துக்கோடு கராபோட்டா இல் புதிதாக கட்டப்பட்ட மசூதிக்கு சொந்தமானது.  

வரலாற்று ரீதியாக மிகப்பெரிய முஸ்லீம் சமூகமான ராவுத்தர் மக்களும் புதுக்கோட்டில் உள்ளனர். மரலாத் தேரு, சீனிகா தேரு, பனங்கட் தேரு, பல்லி தேரு, தெக்கு தேரு, மெலே தேரு, புத்து தேரு இவர்களில் நன்கு அறியப்பட்டவர்கள். அவர்கள் மலையாளத்தையும் தமிழையும் தங்கள் பொதுவான மொழியாகப் பயன்படுத்துகிறார்கள்.  

புதுக்கோடில் கொண்டாடப்படும் முக்கிய திருவிழா 10 நாட்கள் மற்றும் 9 இரவுகளில் பரவியிருக்கும் **நவராத்திரி விழா** ஆகும். நவராத்திரி கொண்டாட்டத்தின் போது கிராமத்தில் உள்ள அனைத்து வீடுகளும் பொம்ம கொலுவால் அலங்கரிக்கப்படும், மேலும் ஒவ்வொரு கிராமத்திற்கும் பகவதி கோயிலுக்குள் தங்கள் கொண்டாட்டங்களைச் செய்ய சிறப்பு நாள் வழங்கப்படுகிறது.  
குறிப்பிட்ட நாளில், கிராமத்தைச் சேர்ந்த அமைப்பாளர்கள் யானை, பஞ்சாவத்யம், மேலம் போன்றவற்றை ஏற்பாடு செய்து யானை மீது பகவதியின் சிலையை தங்கள் கிராமத்திற்கு எடுத்துச் செல்வார்கள். அனைத்து 10 நாட்களிலும், கோவிலுக்கு வரும் மக்களுக்கு மதிய உணவு இலவசமாக வழங்கப்படுகிறது. ஒரு நாளைக்கு சராசரியாக கிட்டத்தட்ட 2000 பேர் மதிய உணவு சாப்பிடுவார்கள்.  

## கல்வி

சர்வஜன் உயர்நிலைப்பள்ளி கிராமத்தில் அமைந்துள்ளது. இது சுமார் 70 ஆண்டுகளுக்கு முன்பு ஸ்ரீ அன்னபூர்னேஸ்வரி கோயிலின் மேற்கு நாடாவுக்கு முன்னால் கட்டப்பட்டது, மேலும் இது மற்றொரு கோயிலின் முன்னால் உள்ளது. ஆரம்பத்தில் இது பெண்கள் கல்விக்காக மட்டுமே தொடங்கப்பட்டது, ஆண்டுகள் செல்லச் செல்ல, பள்ளி விரிவடைந்து, நர்சரி வகுப்பிலிருந்து பத்தாம் வகுப்பு வரை மாணவர்களைத் தயாரிக்கத் தொடங்கியது.  

## குறிப்பிடத்தக்க நபர்கள்

புதுக்கோட்டின் நன்கு அறியப்பட்ட குடியிருப்பாளர்களில் புதுக்கோடு கிருஷ்ணமூர்த்தி, கர்நாடக இசை ஐயன் மற்றும் பி. ஆர். சுந்தரம் ஐயர், அதன் பேரன் பி. சி.ஸ்ரீராம், இந்திய சினிமாவில் ஒளிப்பதிவாளர். சுந்தரம் ஐயர் கிராமத்தில் சமஸ்கிருதக் கல்லூரியை நிறுவினார்.
# தேவகாந்தன்



**தேவகாந்தன்** (பிறப்பு: 1947) ஒரு குறிப்பிடத்தக்க கனேடிய-ஈழத்து எழுத்தாளர். இவர் ‘கனவுச் சிறை’ என்ற மகா நாவலின் மூலமாக தமிழ்ப் பரப்பில் கவனிப்பைப் பெற்றவர். சிறுகதை, குறுநாவல், நாவல், கட்டுரை ஆகிய துறைகளில் தொடர்ந்து ஈடுபட்டு வருகிறார்.  

## வாழ்க்கைச் சுருக்கம்
யாழ்ப்பாணம், சாவகச்சேரியில் பிறந்த இவர் டிறிபேக் கல்லூரியில் உயர்கல்வியை முடித்தவர். 1984 முதல் 2003 வரை தமிழ்நாட்டில் வாழ்ந்தார். தற்போது புலம்பெயர்ந்து கனடா, தொராண்டோவில் வதிகிறார்.  

## பத்திரிகைப் பணி
1968-1974 வரை ஈழநாடு நாளிதழில் பணி புரிந்தவர். தமிழ்நாட்டிலிருந்து வெளிவந்த *இலக்கு* சிற்றிதழின் ஆசிரியராகப் பணியாற்றினார். தற்போது கனடாவில் இருந்து வெளியாகும் *கூர்* இலக்கிய இதழின் ஆசிரியராக உள்ளார்.  

## எழுத்துத்துறை
கண்டியிலிருந்து வெளியாகிய ‘செய்தி’ வாரப்பத்திரிகையில் “குருடர்கள்” என்ற முதற்சிறுகதை 1968 இல் பிரசுரமானது. கணையாழி, தாமரை, தினமணி, கல்கி, சூர்யோதயா, அரும்பு, நிலாவரை, தாய், செய்தி, ஈழநாடு தினபதி, சிந்தாமணி, தினகரன், மல்லிகை ஞானம், தாய்வீடு, காலம், இலக்கு, கூர், பதிவுகள் முதலான ஊடகங்களில் இவரது படைப்புக்கள் வெளிவந்துள்ளன.  

## வெளிவந்த நூல்கள்

### புதினங்கள்
- *உயிர்ப்பயணம்*, 1985
- *விதி* 1993
- *நிலாச்சமுத்திரம்*
- *யுத்தத்தின் முதலாம் அதிகாரம்*, 2004, பூபாலசிங்கம் பதிப்பகம்
- *திருப்படையாட்சி* 1998
- *வினாக்காலம்* 1998
- *அக்னிதிரவம்* 2000
- *உதிர்வின் ஓசை* 2001
- *ஒரு புதிய காலம்* 2001
- *கனவுச்சிறை*  (முழுத்தொகுப்பு), 2014, காலச்சுவடு பதிப்பகம்
- *கலிங்கு*, 2017, வடலி பதிப்பகம்
- *கதாகாலம்* 2005
- *கந்தில்பாவை*, 2016, காலச்சுவடு
- *நதிமேல் தனித்தலையும் சிறுபுள்*, 2019, நற்றிணை பதிப்பகம்
- *லங்காபுரம்* 2007
- *கலாபன் கதை* 2019, காலச்சுவடு
- *மேகலை கதா* 2020, பூபாலசிங்கம் பதிப்பகம்

### சிறுகதைகள்
- *நெருப்பு* 1995,  பாரிநிலையம்
- *இன்னொரு பக்கம்*
- *காலக்கனா*
- *ஆதித்தாய்* 2017, ஜீவநதி வெளியீடு

### குறும் புதினங்கள்
- *எழுதாத சரித்திரங்கள்*
- *திசைகள்* 1997, மித்ர வெளியீடு

### கட்டுரைகள்
- *நுண்பொருள் : அறம் பொருள் காமம்* 2019, அகம் வெளியீடு
- நவீ*ன இலக்கியம் : ஈழம் புகலிடம் தமிழகம்* 2019, பூபாலசிங்கம் பதிப்பகம்

### உரைவீச்சு
- *ஒரு விடுதலைப் போராளி*

## திரைத்துறையில் பங்களிப்பு
- ‘கன்னத்தில் முத்தமிட்டால்’ திரைப்படத்தின் திரைக்கதை வசனத்தில் இலங்கைத் தமிழ் சார்ந்த உரையாடலில் பங்களித்தார்.
- In the Name of Buddha என்ற சினிமாவிலும் பங்களித்தார்.

## தொலைக்காட்சியில் பங்களிப்பு
- ஆம்னி தொலைக்காட்சியின் ஆரம் தமிழ் ஒளிபரப்பில் செய்தியாளனாக பணியாற்றினார்.

## பரிசுகள் விருதுகள்
- *நெருப்பு* சிறுகதைத்தொகுப்புக்காக திருப்பூர் தமிழ்ச் சங்கம் விருது 1996
- *நெருப்பு* சிறுகதைத்தொகுப்புக்காக லில்லி தேவசிகாமணி விருது 1996
- தமிழ்நாடு தமிழ் வளர்ச்சித்துறை நாவல் பரிசு 1998
- *கனவுச் சிறை* நாவலுக்காக Tamil Literary Garden Award - 2014
- தமிழர் தகவல் விருது 2013

## வெளியிணைப்புகள்
- தேவகாந்தனின் நூல்கள் சில நூலகத்தில்
- பதிவுகளில் தேவகாந்தன் பக்கம்
- ஞானம் சஞ்சிகை நேர்காணல்
- வலைப்பதிவு
# மான்போர்ட் பள்ளி, ஏற்காடு



**மான்போர்ட் பள்ளி** (*Montfort School, Yercaud*) என்பது தென்னிந்தியாவின், தமிழ்நாட்டின், சேலம் அருகே உள்ள ஏற்காட்டில் புனித கேப்ரியல் மாண்ட்போர்ட் பிரதர்ஸ் நடத்தும் ஒரு இருபாலர் பள்ளியாகும் . பள்ளியின் குறிக்கோளுரையாக Virtus Et Labour உள்ளது. இது "நல்லொழுக்கம் மற்றும் உழைப்பு" என்று மொழிபெயர்க்கப்பட்டுள்ளது. சீருடை வண்ணங்கள் நீலம் மற்றும் பொன் நிறம்.  

இந்தப் பள்ளியானது ஏர்க்காடு சிறிய ஏரியின் பக்கமாக நேர் கிழக்கில் அமைந்துள்ளது. ஏர்க்காட்டில் தோட்ட முதலாளிகளாக விளங்கிய ஆங்கிலோ இந்தியர்களின் குழந்தைகளுக்கு மேலைநாட்டு முறையில் ஒரு கல்விக்கூடம் தேவைப்பட்டது. திருவாளர் ஏஜீன் என்ற கத்தோலிக்கப் பாதிரியார் கி. பி. 1917-இல் இப்பள்ளியைத் துவக்கினார். துவக்கும்போது ஏழுமாணவர்களே சேர்ந்தனர். இங்கு மாணவர் விடுதி உள்ளது இங்கு வெளியூர் மாணவர்கள் பலர் தங்கிப் பயிலுகின்றனர். இப்பள்ளி இப்பொழுது புனித கிப்ரியல் திருச்சபையாரால் நடத்தப்படுகிறது. சிறந்த ஆங்கிலப் பயிற்சியும், கலைப் பயிற்சியும், இங்கு அளிக்கப்படுகின்றன. ஒரு காலத்தில் இராக், சையாம், கேரளம், இலங்கை, மலேயா, முதலிய நாடுகளிலிருந்தும், இந்தியாவின் எல்லாப் பகுதிகளிலிருந்தும் மாணவர்கள் இங்குவந்து கல்வி கற்றனர்.  

## குறிப்பிடத்தக்க முன்னாள் மாணவர்கள்

- மோகன் சிவானந்த் ஆசிரியர், ரீடர்ஸ் டைஜஸ்ட் இந்தியா இதழ்
- அன்புமணி ராமதாஸ் - முன்னாள் மத்திய சுகாதார மற்றும் குடும்ப நல அமைச்சர்
- சசி தரூர் - முன்னாள் வெளியுறவு அமைச்சர்
- ஜான் விக்டர் கென்னடி (சியான் விக்ரம் ) - நடிகர்
- ரோஜர் பின்னி - 1983 உலகக் கோப்பை வென்ற இந்திய கிரிக்கெட் அணியில் ஆல் ரவுண்டர்
- நாகேஷ் குக்குனூர், திரைப்படத் தயாரிப்பாளர்
- ஜோஸ் கே. மணி, அரசியல்வாதி
- ஆகாஷ் ஸ்கைப்ளிட்ஸ், சிஎஸ்: ஜிஓ குளோபல் எலைட்
- ஷானவாஸ், நடிகர்
- ஜேக்ஸ் பெஜாய் - இசை இயக்குநர், மலையாளத் திரைப்படத் தொழில்
# திகாயிட் உம்ராவ் சிங்



**திகாயிட் உம்ராவ் சிங்** *(Tikait Umrao Singh)* 1857 ஆம் ஆண்டு நடைபெற்ற இந்திய விடுதலைப் போரில் பங்கேற்ற சுதந்திரப் போராட்ட வீர்ராவார். அரசரும் சுதந்திரப்போராட்ட வீர்ருமான திகாயிட் உம்ராவ் சிங் சார்க்கண்டு மாநிலத்திலுள்ள ராஞ்சி மாவட்டத்தில் இருந்த பந்த்கவா என்ற சிற்றரசுக்கு ராசாவாக இருந்தார். 1857 ஆம் ஆண்டு இந்திய விடுதலைப்போரில் கிழக்கிந்திய கம்பெனி படை ராஞ்சியை ஆக்கிரமிப்பதைத் தடுப்பதில் இவரும் இவரது சகோதரர் காசி சிங்கும் முக்கியப் பங்கு வகித்தனர்.  

சார்க்கண்டில் உள்ள ஓர்மஞ்சி தொகுதியின் கட்டங்கா கிராமத்தில் திகாயிட் உம்ராவ் சிங் பிறந்தார். தன்னிடம் திவானாக பணிபுரிந்த சேக் பிகாரியுடன் இணைந்து ராஞ்சி ராம்கார் பாதையிலுள்ள சுட்டுபாலு பகுதியில் மரங்களை வெட்டித்தள்ளி கிழக்கிந்திய கம்பெனி படை ராஞ்சியை ஆக்கிரமிப்பதைத் தடுத்தார். கிழக்கிந்தியப் நிறுவனப் படையுடன் இவர்களிருவரும் சண்டையிட்டனர். பின்னர் ஆங்கிலேயர்கள் இவரை சேக் பிகாரியுடன் சேர்த்து 1858 ஆம் ஆண்டு ராம்கர் சுட்டுபாலுவில் ஆலமரத்தில் தூக்கிலிட்டனர்.
# வேதி உலோகவியல்

**வேதி உலோகவியல்** *(Chemical metallurgy)* என்பது உலோகங்களின் தாதுக்களிலிருந்து உலோகங்களைப் பெறுவதற்கான விஞ்ஞானமாகும். வேதியியலுக்குச் சொந்தமான ம்ற்ற துறைகளின் அணுகுமுறையுடன் உலோகங்களின் வினைகளை இப்பிரிவு கருத்தில் கொள்கிறது. எனவே வேதி உலோகவியல் உலோகங்களின் வினைத்திறனை உள்ளடக்கியது என்றும் முக்கியமாக குறைப்பு, ஆக்சிசனேற்றம் மற்றும் உலோகங்களின் வேதியியல் செயல்திறன் ஆகியவற்றில் அக்கறை கொண்டுள்ளது என்றும் கருதலாம்.  

கனிமச் செயலாக்கம், உலோகங்கள் பிரித்தெடுத்தல், வெப்ப இயக்கவியல், மின் வேதியியல் மற்றும் வேதியியல் சிதைவு ஆகியவை வேதி உலோகவியலில் ஆய்வு செய்யப்படும் பகுதிகளில் அடங்கும்.
# சுவாமி விவேகானந்தா விமானநிலையம்



**சுவாமி விவேகானந்த வானூர்தி நிலையம்** (Swami Vivekananda Airport) (பிப்ரவரி 2018 வரை VARPஎன குறிப்பிடப்பட்டது). இந்த விமான நிலையம் முன்பு ராய்ப்பூர் விமான நிலையம் என்று அழைக்கப்பட்டது. இந்தியாவின் சத்தீசுகர் மாநிலத்தின் முதன்மையான விமான நிலையமாக இது உள்ளது. இந்த விமான நிலையம் ராய்ப்பூருக்கும் நயா ராய்ப்பூருக்கும் இடையில் ( மன்னாவில் அமைந்துள்ளது. பயணிகள் போக்குவரத்தில் இந்தியாவின் 28வது இடத்தினையும் பரபரப்பான விமான இயக்கத்தில் 29வது இடத்தினையும் பெறும் நிலையமாகவும் உள்ளது.  

இந்த விமானநிலையத்திற்கு 2012 ஆம் ஆண்டு ஜனவரி 24 அன்று, சுவாமி விவேகானந்தர் நினைவாகப் பெயரிடப்பட்டது. விவேகானந்தர் ராய்ப்பூரில் தனது வாழ்க்கையின் பெரும்பகுதியைக் கழித்ததன் நினைவாகப் பெயரிடப்பட்டது.  

## ஓடுதளம்
சுவாமி விவேகானந்தர் விமான நிலையத்தில் ஒற்றை ஓடுபாதை உள்ளது - ஓடுபாதை நீளமும் அகலமும் உடையது. ஓடுபாதையின் நீளம் நீட்டிக்கப்படுவதன் மூலம் நீளமாக மாற்றப்பட உள்ளது.  

விமான ஓடு தளம் கேட்-1ல் இரவு நேரங்களில் விமானம் இறங்கும் வசதிகளான ஓடுதளம் 24 மற்றும் டீவிஓஆர், டீஎமஈ, எண்டீபி, மற்றும் பிஏபிஐ கண்காணிப்பு உபகரணங்களைக் கொண்டது.  

ஆறு ஏ 320 / பி 737 வகை விமானங்களை நிறுத்தும் வசதியினையும், ஹெலிபேடு ஒன்றும் உள்ளது. விமானநிலையத்தில் செயல்படும் தீயணைப்பு நிலையம் VI வகையுடன் VII மீட்பு வசதியுடன் திறன் வாய்ந்ததாக உள்ளது.  

## முனையங்கள்

### புதிய ஒருங்கிணைந்த முனையம்
புதிய ஒருங்கிணைந்த முனையம் 7 நவம்பர் 2012 அன்று அப்போதைய இந்திய ஜனாதிபதி பிரணாப் முகர்ஜி அவர்களால் திறக்கப்பட்டது. செலவில் கட்டப்பட்ட இம்முனையம் பரப்பளவில் கட்டடங்களைக் கொண்டுள்ளது. இம்முனையத்தில் ஒரே நேரத்தில் 400 சர்வதேச பயணிகள் உட்பட 1300 பயணிகளைக் கையாளும் வகையில் வடிவமைக்கப்பட்டுள்ளது.  

புதிய முனையத்தில் இரண்டு ஏரோ-பாலங்கள், எட்டு பயண நுழைவாயில், இருபது சோதனை கவுண்டர்கள், எட்டு ஊடுகதிர் பயண உடைமை சோதனை இயந்திரங்கள், நான்கு பாதுகாப்பு கவுண்டர்கள் மற்றும் பயண உடைமைக்கான இரண்டு நகரும் பட்டைகள் உள்ளன. மூன்றாவது ஏரோ-பாலத்திற்கான கட்டுமானப் பணிகள் நடைபெற்று வருகின்றன.  

### சரக்கு முனையம்
பொதுவான உள்நாட்டு பயனர் சரக்கு முனையம் (சி.யு.டி.சி.டி) 2016 ஜூன் 4ஆம் நாளன்று திறக்கப்பட்டது. இதன் மூலம் விமான சரக்கு போக்குவரத்திற்கான மாநிலத்தின் நீண்டகால கோரிக்கையை நிறைவேறியது. AAI பழைய முனையக் கட்டடத்தைச் சரக்கு நடவடிக்கைகளைக் கையாள மாற்றப்பட்டுள்ளது. அகமதாபாத்தை மையமாகக் கொண்ட ஜி.எஸ்.இ.சி லிமிடெட் ஐந்து வருட காலத்திற்கு இம்முனையத்தினை இயக்குவதற்கும் பராமரிப்பதற்கும் ஒப்பந்தம் பெற்றுள்ளது.  

## விமான நிறுவனங்கள் மற்றும் இடங்கள்
| ஏர் இந்தியா | டெல்லி, மும்பை, நாக்பூர், விசாகப்பட்டினம் |  |
| --- | --- | --- |
| அலையன்சு ஏர் | போபால், ஹைதராபாத், ஜதாபூர், ஜெய்பூர், சஜார்சுகுடா, கொல்கத்தா, ராஞ்சி |  |
| இண்டிகோ | அகமதாபாத், அலகாபாத், பெங்களூரு, சென்னை, டெல்லி,ஹைதராபாத், கோவா, இந்தூர், கொச்சி, கொல்கத்தா, லக்னோ, மும்பை, பாட்னா, ஸ்ரீநகர் |  |
| விஸ்தாரா | டெல்லி, மும்பை | } |

## இணைப்பு
ராய்பூர் நகரப் புகைவண்டி நிலையத்திலிருந்து 16 கிலோமீட்டர் தொலைவிலும், பாண்ட்ரி பேரூந்து முனையத்திலிருந்து 14 கிலோ மீட்டர் தொலைவிலும் இந்த விமான நிலையம் அமைந்துள்ளது. இந்த பகுதிகளிடையே வாடகை வாகனங்கள், மற்றும் ராய்ப்பூர் நகர்ப்புற பொது போக்குவரத்து மூலமும் அண்டை நகரங்களான பிலாய் மற்றும் துர்க்குக்கு நேரடி குளிரூட்டப்பட்ட நகரப் பேருந்துகளும் இயக்கப்படுகிறது.  

ஓலா மற்றும் உபர் வாடகை கார்கள் விமான புறப்பாடு மற்றும் வருகை வாயில்களில் கிடைக்கின்றன. தனியார் வாடகை வாகனங்கள் சேவை வசதியும் உள்ளது.
# வெற்றிட உலோகவியல்



**வெற்றிட உலோகவியல்** *(Vacuum metallurgy)* என்பது ஒரு கட்டுப்படுத்தப்பட்ட வளிமண்டலத்தில் உலோகங்களை உருவாக்குவது, வடிவமைப்பது அல்லது சூடுபடுத்துவது போன்ற செயல்பாடுகளை உள்ளடக்கிய பொருளறிவியல் நுட்பமாகும். இத்துறையில் சாதாரண வளிமண்டல அழுத்தத்தை விடக் குறைவான அழுத்தங்களில் இச்செயல்கள் கையாளப்படுகின்றன. வளிமண்டலத்தில் உள்ள வாயுக்களால் உலோகம் மாசுபடுவதைத் தடுப்பதே வெற்றிட உலோகவியலின் நோக்கமாகும். மாறாக, சில செயல்முறைகளில் குறிப்பிட்ட சில வாயுக்களை மட்டும் உற்பத்தியின் ஒரு பகுதியாக சில செயல்முறைக்கு அறிமுகப்படுத்துவதும் உண்டு. எஃகு தயாரிக்கும் நடவடிக்கைகளில் வெற்றிடத்தை குறைத்தல், ஒளியியல் மற்றும் குறைக்கடத்திகள் தயாரிப்பதில் மெல்லிய உலோக அடுக்குகளின் மீது வெற்றிட வேதிப் படிவு, வெற்றிட வார்ப்படம், உலோகக் கலவைகளின் வெற்றிட வில் மீளுருவாக்கம் மற்றும் வெற்றிட மின்தூண்டல் உருகுதல் ஆகியவை வெற்றிட உலோகவியலின் சில எடுத்துக்காட்டுகளாகும்.
# அளவீட்டு முறை (ஒளிப்படவியல்)

ஒளிப்படவியலில் **அளவீட்டு முறை** (Metering mode) என்பது, புகைப்படம் எடுப்பதில் ஒரு ஒளிப்படக்கருவியின் சரியான வெளிப்பாட்டை (Exposure) தீர்மானிக்கும் வழியைக் குறிக்கிறது. ஒளிப்படக்கருவிகளை பயன்படுத்தும்போது, பொதுவாக குறிப்பிட்ட இடம் (Spot), நிலையிட்ட சராசரி (Center-weighted average) அல்லது பல மண்டலம் (multi-zone) போன்ற அளவீட்டு முறைகளுக்கு இடையே தேர்ந்தெடுத்து செயற்படுத்தப்படுகிறது.  
வெவ்வேறு அளவீட்டு முறைகளானது, பல்வேறு வகையான ஒளிகளின் நிலைகளில் பயன்படுத்த மிகவும் பொருத்தமான ஒன்றைத் தேர்ந்தெடுத்து பயன்படுத்த உதவுகிறது. தொழில்முறை புகைப்படக் கலைஞர்கள் சிக்கலான ஒளி சூழ்நிலைகளில், ஒளிப்படக்கருவியில் நிர்ணயிக்கப்பட்ட அமைப்பைப் பொறுத்து, கையேடு பயன்முறையில் (manual mode) செயற்படவே விரும்புகிறார்கள்.  

## அளவீட்டு முறைகளின் எடுத்துக்காட்டுகள்

)]]  

### புள்ளி அளவி
புள்ளி அளவி (spot metering) மூலம், ஒளிப்படக்கருவி காட்சியின் மிகச் சிறிய பகுதியை மட்டுமே (காட்சிக் காணி பகுதியில் 1–5%) அளவிடும். இயல்பாகவே இது காட்சியின் மையம். புகைப்படக் கலைஞர் வேறுபட்ட தூர மையத்தின் இடத்தைத் தேர்ந்தெடுக்கலாம், அல்லது அளவீடு செய்த பிறகு ஒளிப்படக்கருவியை நகர்த்துவதன் மூலம் மறுபரிசீலனை செய்யலாம்.  

புள்ளி அளவீட்டை பயன்முறையில் சட்டகத்தின் பிற பகுதிகளால் பாதிக்கப்படுவதில்லை. இது பொதுவாக மிக உயர்ந்த மாறுபட்ட காட்சிகளை படமாக்க பயன்படுகிறது. எடுத்துக்காட்டாக, பின்னிணைந்த சூழ்நிலையில், ஒரு நபரின் பின்னால் உதயமாக கூடிய சூரியன் இருக்கலாம், அதன் மூலம் அவர் முகம் உடல் மற்றும் மயிரிழையைச் சுற்றியுள்ள பிரகாசமான ஒளிவட்டத்தில் இருண்டதாக இருக்கும். மயிரிழையைச் சுற்றியுள்ள மிகவும் பிரகாசமான ஒளியின் வெளிப்பாட்டை சரிசெய்வதற்குப் பதிலாக, நபரின் முகத்திலிருந்து பிரதிபலிக்கும் ஒளியை, ஒளிப்பட கருவியின் புள்ளி அளவீட்டு பயன்முறையில் மிகச்சரியான வெளிப்பாடு கிடைக்கும். முகம் சரியாக வெளிப்படுவதால், பின்புறம் மற்றும் மயிரிழையைச் சுற்றியுள்ள பகுதி அதிக பிரகாசமாக வெளிப்படும். பல சந்தர்ப்பங்களில், புள்ளி அளவி காட்சியின் ஒரு பகுதியின் ஒளி அளவை அதிகமாகவோ அல்லது குறைவாகவோ காண்பிக்கும், இதனால் கவனமாக புள்ளியை சரியாக காட்சிகாணியில் கவனித்து காட்சியை பதிவு செய்ய வேண்டும்.  

புள்ளி அளவி பயன்பாட்டில் மற்றொரு எடுத்துக்காட்டு, நிலாவை புகைப்படம் எடுப்பது. பிற அளவீட்டு முறையில் இருண்ட வானப் பகுதியை ஒளிரச் செய்யும் முயற்சியில் ஒட்டுமொத்த வெளிப்பாட்டை அதிகரிக்கும், இதன் விளைவாக சந்திரனின் அதிகப்படியான வெளிப்பாடு ஏற்படுத்தும். புள்ளி அளவீட்டில் நிலவின் சரியான வெளிப்பாட்டைக் கொடுக்கிறது, மற்றும் ஏற்கனவே இருட்டாக இருக்கக்கூடிய மீதமுள்ள காட்சியை குறைத்து மதிப்பிட்டு குறைந்த வெளிபாடுடைய அப்பகுதியை நிராகரிக்கிறது. திரையரங்கு புகைப்படம் எடுப்பதற்கும் இந்த வகை அளவியை பயன்படுத்தப்படலாம், அங்கு பிரகாசமாக ஒளிரும் நடிகர்கள் மற்றும் இருண்ட அரங்கம் என இருவேறு சூழ்நிலை உள்ளது. புள்ளி அளவி என்பது மண்டல அமைப்பு சார்ந்துள்ள ஒரு முறையாகும்.  

### நடு எடையுள்ள சராசரி அளவி
இந்த அமைப்பின் மீட்டரில், காட்சியின் 60-80 விழுக்காடு நடுப்பகுதியை எடுத்துக்கொண்டு, எஞ்சிய விளிம்புகளை நோக்கி "தூவல்" (Feather) செய்யப்படுகிறது.
# ஓமான் ஏர்


**ஓமான் ஏர் (Oman Air)** என்பது ஓமானின் தேசிய வானூர்தி நிறுவனம் ஆகும். ஓமான் ஏர் மஸ்கத் பன்னாட்டு வானுர்தி நிலையத்தை மையமாக கொண்டு உள்நாட்டு மற்றும் பன்னாட்டு பயணிகள் சேவைகளை இயக்குகிறது.  

## வரலாறு
ஓமான் ஏர் 1970 ஆம் ஆண்டு ஓமான் பன்னாட்டு சேவை (ஓஐஎச்) ஆரம்பிக்கப்பட்டது. முதலில் பீட் அல் பாலாச் வானூர்தி நிலையத்தில் பயணிகள் வானூர்தி சேவையை தொடங்கியது. 1972 ஆம் ஆண்டில் மஸ்கத் பன்னாட்டு வானூர்தி நிலையத்துக்கு மாற்றியது. 1977 ஆம் ஆண்டில் வளைகுடா விமானத்தை வாங்கியது.  

1993 ஆண்டு ஓமான் ஏர் நிறுவப்பட்டது. மார்ச் மாதம் போயிங் 737-300 வானூர்தி மஸ்கத்தில் இருந்து சலாலாவுக்கு சேவையை துவங்கியது. அதே ஆண்டு சூலை மாதம் முதல் பன்னாட்டு வானூர்தி சேவை துபாய்க்கு இயக்கப்பட்டது.  
| நாடு | நகரம் | வானூர்தி நிலையம் | குறிப்புகள் | சான்று |
| --- | --- | --- | --- | --- |
| பகுரைன் | மனாமா | பகுரைன் பன்னாட்டு வானூர்தி நிலையம் | align= | align= |
| சீனா | குவாங்சௌ | குவாங்சோ பையுன் பன்னாட்டு வானூர்தி நிலையம் | align= | align= |
| எகிப்து | அலெக்சாந்திரியா | போர்க் எல் அரபு வானூர்தி நிலையம் | align= | align= |
| இந்தியா | பெங்களூர் | கெம்பெகவுடா பன்னாட்டு வானூர்தி நிலையம் | align= | align= |

## வானூர்திகள்
# நீல டார்ட் ஏவியேசன்


**நீல டார்ட் ஏவியேசன் (Blue Dart Aviation)** என்பது சென்னை, தமிழ்நாடு மைய்யமாக கொண்டு செயல்படும் ஒரு சரக்கு வானூர்தி நிறுவனம் ஆகும். இது சென்னை அதன் முக்கிய மைய்யமாக வைத்து இந்தியாவின் 7 மெட்ரோ நகரங்களுக்கு தனது சேவைகளை இயக்குகிறது. செர்மன் தபால் நிறுவனமான டாய்ச் போஸ்ட் அதன் துணை நிறுவனமான ப்ளூ டார்ட் எக்ஸ்பிரசு மூலம் வானூர்தியில் 70% பங்குகளை வைத்திருக்கிறது.  

## சேவைகள்
நீல டார்ட் ஏவியேசன் சூன் 2019 நிலவரப்படி, இந்தியாவிற்குள் சரக்கு வானூர்திகளை பின்வரும் இடங்களுக்கு இயக்குகிறது:  
| அகமதாபாத் | சர்தார் வல்லபாய் படேல் சர்வதேச விமான நிலையம் |  |
| --- | --- | --- |
| பெங்களூர் | கெம்பேகவுடா சர்வதேச விமான நிலையம் |  |
| சென்னை | சென்னை சர்வதேச விமான நிலையம் | வானூர்தி மையம் |
| தில்லி | இந்திரா காந்தி சர்வதேச விமான நிலையம் |  |
| ஐதராபாத் | ராஜீவ் காந்தி சர்வதேச விமான நிலையம் |  |
| கொல்கத்தா | நேதாஜி சுபாசு சந்திரபோசு பன்னாட்டு வானூர்தி நிலையம் |  |
| மும்பை | சத்திரபதி சிவாஜி பன்னாட்டு வானூர்தி நிலையம் |  |
| குவகாத்தி | லோக்பிரியா கோபிநாத் பர்தலை சர்வதேச விமான நிலையம் |  |
# துப்பதஹா இயற்கைப் பூங்கா


**துப்பதஹா பாறை இயற்கைப் பூங்கா** (Tubbataha Natural Park) என்பது சுலு கடலின் நடுவில் அமைந்துள்ள பிலிப்பீன்சின் பாதுகாக்கப்பட்ட பகுதியாகும். இது பலவான் மாகாணத்தின் தலைநகரான புவேர்ட்டோ பிரின்செசா நகரத்திலிருந்து தென்கிழக்கில் 150 கிலோமீட்டர் (93 மைல்) தொலைவில் அமைந்துள்ளது. கடல் மற்றும் பறவைகள் சரணாலயமான இது பவளத்தால் உருவான இரண்டு பெரியத் தீவுகளையும் கொண்டுள்ளது. இது மொத்தம் 97,030 எக்டேர் (239,800 ஏக்கர்; 374.6 சதுர மைல்) பரப்பளவு கொண்டது. மக்கள் வசிக்காத தீவுகளும், திட்டுகளும் பலவானின் ககாயன்சிலோ தீவு நகராட்சியின் ஒரு பகுதியாகும். இது பாறைகளின் வடகிழக்கில் சுமார் 130 கிலோமீட்டர் (81 மைல்) தொலைவில் அமைந்துள்ளது.  

1993 திசம்பரில், யுனெஸ்கோ இந்தப் தேசியப் பூங்காவை உலக பாரம்பரிய களமாக அறிவித்தது. இது கடல் உயிரினங்களின் அதிக அடர்த்தி கொண்ட ஒரு பாறைத் தீவுக்கு ஒரு தனித்துவமான எடுத்துக்காட்டாகும். பறவைகளுக்கும், கடல் ஆமைகளுக்கு கூடு கட்டும் இடமாக வடக்கு தீவு செயல்படுகிறது. கண்கவர் 100 மீ செங்குத்தாக சுவரும், விரிவான தடாகங்களும், இரண்டு பவளத் தீவுகளும் கொண்ட இது அழகிய பவளப்பாறைக்கு இந்த தளம் ஒரு சிறந்த எடுத்துக்காட்டாகத் திகழ்கிறது. 1999ஆம் ஆண்டில், ராம்சார் சாசனம் இந்தப் பூங்காவை சர்வதேச முக்கியத்துவத்தின் ஈரநிலங்களில் ஒன்றாக பட்டியலிட்டது. 2008 ஆம் ஆண்டில், இயற்கையின் புதிய ஏழு அதிசயங்களில் ஒன்றாக இது பரிந்துரைக்கப்பட்டது.  

தேசிய பூங்காவும், பிலிப்பீன்சு தீவுக்கூட்டத்தின் எஞ்சிய பகுதிகளும் பவள முக்கோணத்தின் ஒரு பகுதியாகும். இது கடல் பல்லுயிர் மையமாக அங்கீகரிக்கப்பட்டுள்ளது. விவரிக்கப்பட்ட பவள இனங்களில் 75% மற்றும் உலகின் மீன்களில் 40% உள்ளன. அதிகப்படியான மீன்பிடித்தலாலும், அழிவுகரமான மீன்பிடி நடைமுறைகளாலும் இப்பகுதி கடுமையான அச்சுறுத்தலுக்கு உள்ளாகியுள்ளது. 1980 களில் இருந்து பாறைகளை பார்வையிட்ட விஞ்ஞானிகளின் ஆராய்ச்சியில், இந்த இயற்கை பூங்காவில் 600 க்கும் குறைவான மீன் இனங்கள், 360 பவள இனங்கள், 11 சுறா இனங்கள், 13 ஓங்கில்கள், திமிங்கல இனங்கள் மற்றும் 100 பறவை இனங்கள் இருப்பதாக தெரிவித்துள்ளனர். இந்தத் திட்டுகள் அழுங்காமைகளுக்கும், தோணியாமைகளுக்கும் கூடு கட்டும் இடமாகவும் செயல்படுகின்றன .  

## நிலவியல்
பலாவானின் புவேர்ட்டோ பிரின்செசா நகரிலிருந்து தென்கிழக்கே 150 கிலோமீட்டர் (93 மைல்) தொலைவில் உள்ள சுலு கடலின் நடுவில் இந்த இயற்கைப் பூங்கா அமைந்துள்ளது, மொத்தம் 97,030 எக்டேர் (239,800 ஏக்கர்; 374.6 சதுர மைல்) பரப்பளவு கொண்டுள்ளது.  

## சூழலியல்
1000 க்கும் மேற்பட்ட கடல் வாழ் உயிரினங்கள் இங்கு வாழ்கின்றன. இங்கு காணப்படும் விலங்கு இனங்களில் மந்தா ரே, சிங்க மீன்கள், கடலாமைகள், கோமாளி மீன் கொம்பன் சுறாக்கள், சீலாக்கள், கிளி மீன் அஞ்சாலை ஆகியவை சரணாலயத்தில் வாழ்கின்றன. மேலும், திமிங்கல சுறாக்களையும் புலி சுறாக்களையும் பார்த்ததாகவும் தெரிவிக்கப்பட்டுள்ளது. அழுங்காமை, கடற்பாலூட்டியான திமிங்கலம் போன்ற ஆபத்தின் விளிம்பிலிருக்கும் உயிரினங்களையும் கொண்டுள்ளது. இது யுனெஸ்கோ உலக பாரம்பரிய தளமாக இருப்பதால், அனைத்து உயிரினங்களும் பாதுகாக்கப்படுகின்றன.
# அருள்மிகு சிவன் கோயில்

**அருள்மிகு சிவன் கோயில்** *(arulmigu shiva temle)*என்பது ஒரு இந்து கோவில். சுவிட்சர்லாந்தில் கேரிடன் ஆஃப் சூரிச் மண்டலத்தில் கிளாட்ப்ரக் நகராட்சியில் அமைந்துள்ளது.  

## வரலாறு

1990 களில், சுவிட்சர்லாந்தில் தமிழ் மக்கள் ஆன்மீக மற்றும் கலாச்சார பராமரிப்புக்கான ஒரு மையத்தின் அஸ்திவாரத்தை ஆதரிப்பதற்காக சூரிச் மண்டலத்தில் ஒரு இடைவிடாத சமூகம் நிறுவப்பட்டது, அத்துடன் தோராயமாக 35,000 பேரின் தமிழ் கலாச்சாரத்தை பாதுகாக்கவும் பராமரிக்கவும் (சூரிச் மண்டலத்தில் சுமார் 20,000) சுவிட்சர்லாந்தில் இலங்கைத் தமிழ் மக்கள் வசிக்கின்றன. எனவே, அட்லிஸ்வில்லில் உள்ள ஸ்ரீ சிவசுப்பிரமணியர் கோயில் மற்றும் கிளாட் ப்ரூக்கில் உள்ள அருள்மிகு சிவன் கோயில் அறக்கட்டளை 1994 இல் இலாப நோக்கற்ற அடித்தளமாக நிறுவப்பட்டது.சுவிட்சர்லாந்தில் சுமார் 5,000 இந்திய இந்துக்கள் தங்களது சொந்த கலாச்சார சங்கங்களை நிறுவினர், ஆனால் ஒரு கோவில் அல்ல, தமிழ் இந்துக்கள் 1990 களில் இருந்து 19 வழிபாட்டு இல்லங்களை திறந்து வைத்தனர்.  

## இடம்

கிளாட் ப்ரக் மற்றும் சீபாச் (சூரிச்) க்கு இடையிலான தொழில் காலாண்டில் முன்பே இருந்த ஒரு கிடங்கில் இந்த கோயில் நிறுவப்பட்டது. இண்டஸ்ட்ரீஸ்ட்ராஸ் 34, 8152 கிளாட்ப்ரக்கில் இந்த கோயில் அமைந்துள்ளது.  

## கலாச்சார மற்றும் மத வாழ்க்கை

பூஜைகள் ஒரு நாளைக்கு இரண்டு முறை கொண்டாடப்படுகிறது, கோவில் திருவிழாக்கள் 4,000 பக்தர்களையும், பார்வையாளர்களையும் ஈர்க்கின்றன.  

### சோர் டெர் க்ளூபிகன் பர்கர்

சூரிச்சில் உள்ளவர்கள் எதை நம்புகிறார்கள்? எந்த பிரார்த்தனை அறைகள், எந்த தேவாலயங்கள், மசூதிகள் அல்லது கோயில்களை அவர்கள் பார்வையிடுகிறார்கள்? சூரிச்சின் மத வாழ்க்கையில் ஒரு ஆராய்ச்சி திட்டத்தின் தொடக்கத்தில் இருந்த கேள்விகள் இவை. கிளாட்ப்ரக் சிவா கோயிலின் பலிபீடங்கள் மற்றும் நெடுவரிசைகளுக்கு நடுவில் மார்ச் 2018 இல் நிகழ்த்தப்பட்டதிலிருந்து நகர்ப்புற ஜெபங்கள் சூரிச் என்ற நாடகத்தை உருவாக்கியது. தியேட்டரில் இருந்து ஐந்து நடிகைகள் மற்றும் நடிகர்கள் மற்றும் பல்வேறு மத சமூகங்களைச் சேர்ந்த பதினைந்து உறுப்பினர்கள் - முஸ்லிம்கள், இந்துக்கள், யூதர்கள், ஆர்த்தடாக்ஸ், இலவச சர்ச்சர்கள் மற்றும் நாத்திகர்கள் - 'சோர் டெர் க்ளூபிகன் பர்கர்'(* குடிமக்களை நம்பும் கொயர் *). ஆனால் அவர்கள் ஒரே குரலில் பேசுவதில்லை. குழுமம் ஒரு குரலைக் கண்டுபிடிக்க பெரும்பாலும் வீணாக முயற்சிக்கிறது. ஆனால் அவர்களில் ஒருவர் பேசத் தொடங்கியவுடன், மற்றொன்று ஏற்கனவே அவரது சொல்லைக் கொண்டுள்ளது. அவர்கள் ஒருவருக்கொருவர் பல மொழிகளுடன் பேசுகிறார்கள், பின்னர் ஒருவருக்கொருவர் மீண்டும் கடந்து செல்கிறார்கள்.
# பலவான் (தீவு)



**பலவான்** (Palawan) என்பது பிலிப்பீன்சில் உள்ள பலவான் மாகாணத்தின் மிகப்பெரிய தீவாகவும், நாட்டின் ஐந்தாவது பெரிய தீவாகவும் இருக்கிறது. இந்தத் தீவின் வடமேற்கு கடற்கரை தென் சீனக் கடலிலும், தென்கிழக்கு கடற்கரை சுலு கடலின் வடக்கு எல்லையின் ஒரு பகுதியாகவும் உள்ளது. தீவின் சில பகுதி வளர்ச்சியடையாததாக கருதப்பட்டாலும், பெரும்பாலான பகுதி இன்னும் பாரம்பரியமாகவே உள்ளது. ஏராளமான வனவிலங்குகள், காடுகள், மலைகள், சில வெள்ளை மணல் கடற்கரைகள் போன்றவை பல சுற்றுலாப் பயணிகளை ஈர்க்கின்றன. அதே போல் சர்வதேச நிறுவனங்களும் வளர்ச்சி வாய்ப்புகளை எதிர்பார்க்கின்றன.  

## அழகான தீவு
2016 ஆம் ஆண்டு நிலவரப்படி, பலவான் பிரதான தீவானது "உலகின் மிக அழகான தீவு" என மதிப்பிடப்பட்டுள்ளது. போட்டி பயண வெளியீடுகளான *கான்டே நாஸ்ட் டிராவலர்* மற்றும் *டிராவல் + லீஷர்* ஆகியவற்றின் வாசகர்களால் வாக்களிக்கப்பட்டது. இது *காண்டே நாஸ்ட் டிராவலர்* விருதை வென்ற இரண்டாவது ஆண்டு, அதே போல் நான்கு ஆண்டுகளில் இரண்டாவது முறையாக *டிராவல் + லீஷரின்* முதலிடத்தை (2013) பெற்றுள்ளது.  

தீவின் வடக்கு முனையில் அமைந்துள்ள *எல் நிடோ*, தற்போது *கான்டே நாஸ்ட் டிராவலர்* வாசகர்களால் "உலகின் மிக அழகான கடற்கரை" என மதிப்பிடப்பட்டுள்ளது. 2007 ஆம் ஆண்டில், *நேஷனல் ஜியோகிராஃபிக் டிராவலர்* பத்திரிகை பலவானை கிழக்கு மற்றும் தென்கிழக்கு ஆசியா பிராந்தியத்தில் சிறந்த தீவாக மதிப்பிட்டது,  

பலவான் மாகாணத்தின் 23 நகராட்சிகளில் 1 நகரமும் 12 நகரங்களும் இந்த தீவில் உள்ளன. திருத்தங்களுக்கான பணியகத்தின் ஏழு இயக்க பிரிவுகளில் ஒன்றான இவாஹிக் சிறை மற்றும் தண்டனை பண்ணையும் இத்தீவில் அமைந்துள்ளது.  

## நிலவியல்
தீவின் முழு நீளமும் ஒரு மலைத்தொடரை உருவாக்குகிறது. மந்தலிங்கஜன் மலையிலிருந்து இதன் உயரம் 2,086 மீட்டர் (6,844 அடி) உள்ளது. மற்ற குறிப்பிடத்தக்க சிகரங்கள் படாசாராவில் கான்டுங் மலைச்சிகரம் (1,788 மீட்டர் (5,866 அடி), நர்ராவில் விக்டோரியா சிகரம் (1,726 மீட்டர் (5,663 அடி).  

### புவியியல்

## தாவரங்களும், விலங்கினங்களும்
நாட்டின் பெரும்பாலான பகுதிகளைப் போலல்லாமல், பலவான் சுந்தலாந்தின் உயிர் புவியியல் பகுதியாக உள்ளது. போர்னியோவில் காணப்படும் விலங்கினங்கள் மற்றும் தாவரங்களுடன் இது தொடர்புடையது.  

### வரலாற்றுக்கு முந்தையது
நியூ இபாஜய் கிராமத்திற்கு அருகிலுள்ள இல்லே குகையில் மற்ற விலங்குகளின் எலும்புகளுடன் கல் கருவிகளின் கூட்டத்தின் மத்தியில் ஒரு புலியின் இரண்டு வெளிப்படையான விரலெம்புகள் கண்டுபிடிக்கப்பட்டன. மற்ற விலங்கு புதைபடிவங்கள் குரங்குகள், மான், தாடி பன்றிகள், சிறிய பாலூட்டிகள், பல்லிகள், பாம்புகள் மற்றும் ஆமைகள் எனக் கூறப்பட்டன. கல் கருவிகளில் இருந்து, எலும்புகள் வெட்டப்பட்டதற்கான சான்றுகள் மற்றும் நெருப்பைப் பயன்படுத்துதல் ஆகியவற்றைத் தவிர, ஆரம்பகால மனிதர்கள் எலும்புகளைக் குவித்து வத்திருந்தாகத் தெரிகிறது.  

2014 ஆம் ஆண்டில், ஆயுதப்படைத் தலைமைத் தளபதி *இம்மானுவேல் டி. பாடிஸ்டா*, அமெரிக்க கடற்படை ஆதரவுடன் சிப்பி விரிகுடாவை ஒரு கடற்படை தளமாக உருவாக்கலாம் என்று கூறினார்.  

## நூலியல்
-
# சாணியடி விழா

**சாணியடி விழா** தமிழ்நாட்டின் ஈரோடு மாவட்டத்தில் கொண்டாடப்படுகின்ற விழாக்களில் ஒன்றாகும்.  

## சாணி குண்டம் இறங்கும் விழா
இவ்விழா ஈரோடு மாவட்டத்தில் உள்ள தாளவாடி அருகில் உள்ள கும்டாபுரத்தில் அமைந்துள்ள பீரேஸ்வரர் கோயிலில், விவசாயம் செழிப்பதற்காக, தீபாவளிப் பண்டிகையை அடுத்து வருகின்ற மூன்றாவது நாள் கொண்டாடப்படுகிறது. இவ்விழாவினை சாணி குண்டம் இறங்கும் விழா என்றும் கூறுகின்றனர்.  

## நம்பிக்கை
சில நூற்றாண்டுகளுக்கு முன்பு இக்கோயிலில் இருந்த சிவலிங்கத்தை ஒரு பக்தர் சாணங்கள் கிடக்கும் குப்பை மேட்டில் எறிந்ததாகவும், அவ்வூரைச் சேர்ந்த மாட்டு வண்டி அந்தக் குப்பைமேட்டில் ஏறியபோது அங்கு ரத்தம் பீறிட்டு வந்ததாகவும், அந்த இடத்தை தோண்டி பார்த்தபோது சிவலிங்கம் இருந்தது தெரிய வந்ததாகவும் கூறுகின்றனர். மேலும் ஒரு சிறுவனின் கனவில் வந்த சுவாமி, தீபாவளி முடிந்து 3ஆம் நாள் சாணத்தில் இருந்து மீண்டு எழுந்ததின் நினைவாக சாணியடி திருவிழா நடத்த வேண்டும் என கூறிவிட்டு மறைந்ததாகவும் அதன் நினைவாக இந்த விழாவை அப்போதிருந்து நடத்தி வருவதாகவும் கூறுகின்றார்கள்.  

## விழா நிகழ்வு
விழா நடைபெறுவதற்கு முன்பாக கிராமத்தில் உள்ள அனைத்து பசு மாட்டின் சாணங்களும் சேகரிக்கப்பட்டுக் கோயிலின் பின்புறம் குவித்துவைக்கப்படுகிறது. பின்னர் ஊர் குளத்தில் இருந்து கழுதை மேல் சுவாமியை ஊர்வலமாக எடுத்து வருகின்றனர். ஊரின் தெய்வமாகக் கருதப்படுகின்ற பீரேஸ்வரருக்கு சிறப்பு பூசைகளும், வழிபாடுகளும் நடத்தப்படுகின்றன. ஆண்கள் வெற்றுடம்புடன் கோயிலுக்குள் சென்று சிறப்பு பூசைகள் செய்கின்றனர். கொட்டி வைக்கப்பட்டுள்ள சாணத்தை உருண்டையாக வடிவமைத்து, பங்கேற்ற பக்தர்கள் ஒருவர்மீது ஒருவர் வீசி மகிழ்கின்றனர். பெண்களும், ஊர் மக்களும் இதனை ஆர்வமாகக் கண்டுகளித்தனர்.  

## உரம்
விழா நிறைவிற்குப் பின்னர் அங்கிருந்த சாணத்தை விவசாய நிலங்களில் உரமாக இடுகின்றனர்.  

## கொரோனா
வழக்கமாக கர்நாடக மாநிலத்தைச் சேர்ந்த பக்தர்கள் இதில் கலந்துகொள்வார்கள். கொரோனா நோய்த்தொற்று காரணமாக இந்த ஆண்டு (2020) அவர்களுக்கு அனுமதி மறுக்கப்பட்டதால் குறைந்த அளவிலான பக்தர்களே கலந்துகொண்டுள்ளனர். சாணம் கிருமி நாசினி என்றும் கொரோனா நோய்த் தொற்றுப் பரவாது என்று கோயில் நிர்வாகத்தினர் தெரிவித்திருந்தனர்.